परीक्षाओं में लगे आब्जर्वरों की सुरक्षा को यकीनी बनाया जाए : बलदेव सिंह
पंजाबस्कूल शिक्षा बोर्ड द्वारा बोर्ड की परीक्षाओं में आब्जर्वरों की ड्यूटी दूर लगाने के कारण वे परेशान हैं। मास्टर कैडर यूनियन के पंजाब के प्रधान बलदेव सिंह बुट्टर ने कहा कि यह ड्यूटी संबंधित पेपर के समय ही बताई जाती हैं। वर्णनीय है कि पंजाब स्कूल शिक्षा बोर्ड की तरफ से लगाई ड्यूटी के स्टेशनों की दूरी 70 किलोमीटर तक की होती है, पहले लेक्चरर कैडर का कर्मचारी सुबह अपने स्कूल में हाजिर होता है और बाद में उसकी आब्जर्वर डयूटी का संदेश मिलता है।
उन्होंने कहा कि ज्यादा दूरी पर स्टेशन होने के कारण कई आब्जर्वर अपने परीक्षा केंद्र में नहीं पहुंच पाते, जिस कारण उच्च अधिकारियों की नाराजगी भी सहनी पड़ती है। महिला कर्मचारियों के लिए तो ओर भी ज्यादा समस्या आती है। आब्जर्वर की डयूटी दूर होने के कारण खतरा बना रहता है कि सुरक्षित वापिस घर किस तरह पहुंचेंगे। इस दौरान मास्टर कैडर यूनियन के पंजाब प्रधान बलदेव सिंह बुट्टर, वाशिंगटन सिंह, दलविंदरजीत सिंह, गुरमीत सिंह, रजिंदर शर्मा, जतिंदर सिंह, अमरीक सिंह, प्रेमपाल सिंह, शमशेर सिंह, कुलविंदर सिंह, कर्मचंद, अमरीक सिंह, जसदीप सिंह, परमजीत सिंह आदि पदाधिकारियों ने मांग की है कि आब्जर्वर ड्यूटी अपने क्लस्टर या ब्लाक में ही लगाई जाएं।
प्रधान बलदेव सिंह बुट्टर ने कहा कि महिला कर्मचारियों की आब्जर्वर ड्यूटी भी नजदीक लगाई जाएं। जो डयूटी आब्जर्वर लेक्चरर को नोट करवाई जाती है, उस डयूटी पर शिक्षा विभाग के उच्च अधिकारियों और पुलिस अधिकारियों के मोबाइल नंबर भी दर्ज किए जाएं,ताकि जो किसी एमरजेंसी के समय वह अपने शिक्षा विभाग के उच्च अधिकारियों को अपनी मुश्किलों को बचा सकें। इन नंबरो में बोर्ड के कंट्रोल रूम और जिला स्तरीय कंट्रोल रूम अधिकारियों के मोबाइल नंबर जरूर दर्ज किए जाएं।
hin_Deva hin_Deva hin_Deva hin_Deva